
PËR MIRATIMIN E LISTËS PARAPRAKE TË PRONAVE TË PALUAJTSHME PUBLIKE, SHTETËRORE, QË TRANSFEROHEN, NË PRONËSI OSE NË PËRDORIM, TË BASHKISË PEQIN, TË QARKUT TË ELBASANIT

Në mbështetje të nenit 100 të Kushtetutës dhe të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

VENDOSI:

1. Miratimin e listës paraprake të pronave të paluajtshme publike, shtetërore, që transferohen, në pronësi ose në përdorim, të bashkisë Peqin, të qarkut të Elbasanit, sipas lidhjes nr.1, që i bashkëlidhet këtij vendimi.
Lista paraprake, sipas kërkesave të këshillit të kësaj bashkie, është pjesë e listës së inventarit të pronave të paluajtshme publike, shtetërore, që janë brenda juridiksionit, territorial dhe administrativ, të bashkisë Peqin, të qarkut të Elbasanit,  miratuar me vendimin nr.500, datë 19.7.2006 të Këshillit të Ministrave “Për miratimin e listës së inventarit të pronave të paluajtshme shtetërore në bashkinë Peqin, të qarkut të Elbasanit”.
2. Ngarkohen Ministria e Brendshme dhe bashkia Peqin për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
 Sali  Berisha


Bashkia Peqin                                                                                                        Lidhja nr.1

	Numrat rendorë të pronave në
listën e inventarit
	Fusha e përdorimit të pronës
	Lloji i transferimit

	155-158
	Prona që përdoren për realizimin e 
programeve arsimore
	Në pronësi

	163
	Prona që përdoren për realizimin e
funksioneve në shëndetin publik
	Në pronësi

	139-145
	Prona që përdoren për realizimin e
veprimtarive social-kulturore e sportive 
	Në pronësi

	1-95
	Troje të lira dhe hapësira publike të pazëna ndërmjet ndërtesave ose objekteve
të çdo lloji
	Në përdorim

	96-107, 188-230, 231-334
	Infrastrukturë (sheshe, rrugë vendore, lulishte dhe shërbime publike)
	Në pronësi

	113-138, 172, 173
	Prona që përdoren për ushtrimin e funksioneve në fushën e zhvillimit ekonomik
	Në pronësi

	169-171
	Prona që përdoren për ushtrimin e funksioneve në fushën e bujqësisë dhe të ushqimit (toka produktive)
	Në përdorim

	146
	Prona që përdoren në fushën administrative
	Në pronësi



